Betty

"Betty" (מעוצב: "betty"; בעברית: "בֶּטִי") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore. השיר יצא לאור ב-17 באוגוסט 2020, על ידי חברת התקליטים ריפבליק רקורדס, כסינגל השלישי מתוך האלבום. השיר נכתב על ידי סוויפט ביחד עם ויליאם באורי והופק על ידי דסנר, ג'ק אנטונוף, ג'ו אלווין וסוויפט. השיר נשלח לרדיו קאנטרי ב-17 באוגוסט 2020. הגרסה האקוסטית שלו אותה ביצעה במהלך טקס פרסי האקדמיה למוזיקת קאנטרי ה-55, הופצה ב-18 בספטמבר באותה השנה.

עם יציאתו, "Betty" זכה לביקורות חיוביות מטעם מבקרי המוזיקה, ששיבחו את הכתיבה שלו והשימוש בכלי הנגינה השונים בו בדומה ל-"Cardigan" ו-"Exile". כמו כן, מבקרי המוזיקה טענו שהשיר הוא שיר פמיניסטי והואר תואר כ"פנינה" באלבום. השיר הופיע במקום ה-17 במצעד שירי הספוטיפיי העולמי וצבר למעלה מ-3.835 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. "Betty" הוא שיר קצבי ביחס לשאר שירי האלבום ובו יש שימוש במפוחית פה.

 הרכב ומילים 
השיר "Betty" הוא אחד מתוך שלוש רצועות באלבום שמתארות משולש אהבה משלוש נקודות מבט שונות בתקופות שונות בחייהם של המעורבים (שתי הרצועות הנוספות הן "Cardigan" ו-"August").

מילות השיר מתארות מערכת היחסים מנקודת מבטו של נער בן 17 בשם ג'יימס, עם נערה בשם בטי (שנקודת מבטה מוצגת בשיר Cardigan). לאורך השיר ג'יימס מביע חרטה על בגידה בבטי, במה שהוא מתאר כ"קטע של קיץ", ומביע תקווה שבטי תקבל אותו בחזרה. נקודת מבטה של הצלע השלישית במשולש האהבה מוצגת בשיר August.

השיר הוא שיר רוק עממי המשלב בתוכה את סוגת הקאנטרי, תוך שיש בו שימוש במפוחית פה. הדמויות בשיר; ג'יימס, בטי ואינז, נקראות על שם בנות השחקנים ראיין ריינולדס ובלייק לייבלי. בסרט "Folklore: The Long Pond Studio Sessions" אשר יצא לאור בדיסני+, אישרה סויפט כי ויליאם באורי, השותף בכתיבת השיר, הוא למעשה בן זוגה לשעבר - ג'ו אלווין.

 ביקורת 
השיר זכה לביקורות חיוביות מטעם מבקרי המוזיקה, ששיבחו את הכתיבה שלו והשימוש בכלי הנגינה השונים בו בדומה ל-"Cardigan" ו-"Exile". כמו כן, מבקרי המוזיקה טענו שהשיר הוא שיר פמיניסטי והואר תואר כ"פנינה" באלבום. לקראת סוף דצמבר 2020, כלל אותו מגזין סלייט ברשימת "מועדון המוזיקה, 2020", תוך שהוא דורג במקום ה-65.

 רשימות כל הזמנים וסוף שנה 
ארגוןרשימהמיקוםמקורסלייטמועדון המוזיקה, 202065פיצ'פורקהמוזיקה הטובה ביותר לשנת 2020 על פי קוראי פיצ'פורק9קוסמופוליטן25 השירים הטובים ביותר לשנת 202024רולינג סטוןכל 206 השירים של טיילור סוויפט, לפי דירוג36BuzzFeed167 השירים הטובים ביותר של טיילור סוויפט, לפי דירוג60Consequence214 השירים שג'ק אנטונוף הפיק, מדורגים מהגרועים לטובים ביותר26Glamour63 השירים הטובים ביותר לשנת 2020נכללNMEהשירים הטובים ביותר של טיילור סוויפט, לפי דירוג44Tampa Bay Times30 השירים הטובים ביותר לשנת 202022Uproxx50 השירים הטובים ביותר של טיילור סוויפט, מדורגים17Vulture179 השירים הטובים ביותר של טיילור סוויפט, לפי דירוג27

 הצלחה מסחרית 
"Betty" נכנס לכמה ממצעדי הבילבורד בסמוך לצאתו של Folklore. הוא התברג במקום ה-42 במצעד הבילבורד הוט 100, ובמקום השישי במצעד שירי הקאנטרי ב-8 באוגוסט 2020. זהו השיר ה-22 של סוויפט שהצליח לעשות זאת והבכורה הגבוהה ביותר של אישה במצעד שירי הקאנטרי מאז "Meant to Be" של ביבי רקסה. במצעד הקאנטרי איירפליי, התברג השיר במקום ה-60 ובכך היה לשירה ה-36 שנכנס למצעד ולשירה הראשון מאז "Babe" עם שוגרלנד, שעשה זאת. "Betty" הגיע למקום הראשון במצעד שירי הסטרימינג (קאנטרי), עם 14.5 מיליון השמעות. הוא נמכר בלמעלה מ-3,000 עותקים והגיע ל-15 הפותחת במצעד שירי הקאנטרי הדיגיטליים.

58 תחנות רדיו קאנטרי שונות בארצות הברית השמיעו את השיר ללא הרף, תוך שהפנו כלפיו תמיכה רבה. כתוצאה מכך, הפך לשיר "האהוד ביותר של השבוע" במדינה, תוך שהיה לשיר עם מרבית התמיכה מתחנות הרדיו השונות הישג שלא נראה מאז "Red" שיצא בשנת 2013.

 הופעה 
את הופעת הבכורה העולמית עם "Betty" קיימה סוויפט במהלך טקס פרסי האקדמיה למוזיקת קאנטרי ה-55 שהתקיים בבית גרנד אול אופרי ב-16 בספטמבר 2020 וזאת, בנוסף לכך שזו הייתה הופעתה הראשונה של סוויפט בטקס מוזיקת קאנטרי מזה שבע שנים. במהלך ההופעה, ישבה על כיסא כשאור מעומעם מאיר אותה, כשהיא אוחזת בגיטרה אקוסטית בידה ובמפוחית פה בידה האחרת. את הבגדים שלבשה במהלך ההופעה, עיצבה מעצבת האופנה הבריטית-יהודייה סטלה מקרטני. סוויפט לבשה חולצת פולו עם צווארון ופייטים בצבע בורגונדי ומכנסיים בצבע חאקי, ועשתה לעצמה את השיער והאיפור. ההופעה הופצה לפלטפורמות המוזיקה הדיגיטליות ב-18 בספטמבר 2020.

סוויפט מכרה במכירה פומבית את הגיטרה האקוסטית מתוצרת גיבסון בה השתמשה בהופעה, כשהיא חתומה על ידה, בבית המכירות הפומביות של כריסטי'ס, כחלק מקרן הסיוע לקוביד-19 של האקדמיה למוזיקת קאנטרי.

 קרדיטים וצוות 
כל הקרדיטים שלהלן לקוחים מפיצ'פורק.

 מיקומי שיא 

 נתוני מכירות 
מקוםתאריםמכירותארצות הברית (RIAA)500,000קנדה (Music Canada)פלטינה40,000 מכירות + הזרמת מדיה בלבד

 היסטוריית יציאות לאור 
אזורתאריך יציאהפורמטגרסהחברת תקליטיםמקורכלל העולם24 ביולי 2020הזרמת מוזיקה • הורדה דיגיטליתרגילהריפבליקארצות הברית17 באוגוסט 2020רדיו קאנטריריפבליק • MCA נאשווילכלל העולם18 בספטמבר 2020סטרימינג • הורדה דיגיטליתאקוסטית בהופעה חיהריפבליק

 קישורים חיצוניים 

 הערות שוליים 

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ויליאם באורי
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים שהופקו על ידי ג'ו אלווין
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירי להט"ב
בטי
קטגוריה:שירים על ילדות
קטגוריה:שירים על נוסטלגיה
קטגוריה:שירי פולק רוק
קטגוריה:שירי מוזיקת קאנטרי אמריקאיים
קטגוריה:סינגלים בהוצאת ריפבליק רקורדס